Septintoji Komisijos direktyva
1986 m. vasario 28 d.
derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II, III, IV ir V priedus
(86/179/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Direktyva 85/391/EEB [2], ypač į jos 5 straipsnį ir 8 straipsnio 2 dalį,
kadangi siekiant apsaugoti visuomenės sveikatą, kosmetikos gaminiuose būtina uždrausti naudoti chloroformą, 2,3,7,8-tetrachlordibenzo-p-dioksiną, 2,6-dimetil-1,3-dioksan-4-ilacetatą (dimetoksaną) ir natrio piritioną (INNM);
kadangi atsižvelgiant į naujausius mokslinių ir techninių tyrimų duomenis, 1,3-bis(hidroksimetil)imidazolidin-2-tioną būtų galima tam tikroms sąlygoms leisti naudoti nagų priežiūrai;
kadangi, remiantis turima informacija, būtų galima galutinai leisti naudoti tam tikras laikinai leidžiamus naudoti dažiklius ir medžiagas, tuo tarpu kitos turi būti galutinai uždraustos arba leistos naudoti papildomą apibrėžtą laikotarpį;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 76/768/EEB iš dalies keičiama taip:
1) II priedas papildomas šiais numeriais:
"366. Chloroformas
367. 2,3,7,8-tetrachlordibenzo-p-dioksinas, išskyrus kaip heksachlorfeno priemaiša, sąlygomis, nustatytomis VI priedo 1 dalies 6 punkte
368. 2,6-dimetil-1,3-dioksan-4-ilo acetatas (dimetoksanas)
369. Natrio piritionas (INNM)";
2) III priedo 1 dalis iš dalies keičiama taip:
"a | b | c | d | e | f |
44 | 1,3-bi (hidroksimetil) imidazolidin-2-tionas | a)plaukų priežiūros gaminiai | a)iki 2 % | a)draudžiama aerozoliniuose gaminiuose | Sudėtyje yra 1,3-bi (hidroksimetil)imidazolidin-2-tiono |
| | b)nagų priežiūros gaminiai | b)iki 2 % | b)naudojamo gaminio pH vertė turi būti mažesnė kaip 4 | |
51 | Chinolin-8-olis ir bi(8-hidroksichinolin) sulfatas | Vandenilio peroksido stabilizatorius nuplaunamiesiems plaukų priežiūros gaminiams | 0,3 %, perskaičiavus į bazę" | | |
3) III priedo 2 dalis, IV priedo 2 ir 3 dalys pakeičiamos šios direktyvos 1 ir 2 priedais;
4) V priedas iš dalies keičiamas taip:
- Nr. 10 - Chloroformas išbraukiamas,
- Nr. 5 ir 6 išnašos nuoroda (5) pakeičiama nuoroda (3).
2 straipsnis
1. Valstybės narės imasi būtinų priemonių užtikrinti, kad nuo 1988 m. sausio 1 d. Bendrijoje įsisteigę gamintojai ir importuotojai nepateiktų į rinką šios direktyvos reikalavimų neatitinkančių gaminių.
2. Valstybės narės imasi būtinų priemonių užtikrinti, kad 1 dalyje minimi gaminiai nebūtų parduodami arba realizuojami galutiniam vartotojui po 1989 m. gruodžio 31 d.
3 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip 1986 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
4 straipsnis
Ši direktyva skirta valstybėms narėms.
Priimta Briuselyje, 1986 m. vasario 28 d.